b'\n_START_ARTICLE_\nEpidemiologija\n_START_PARAGRAPH_\nEpidemiologija je znanost koja prou\xc4\x8dava \xc5\xa1irenje i \xc4\x8dimbenike bolesti u ljudskom stanovni\xc5\xa1tvu (Rothman i Greenland) te primjena te znanosti na rje\xc5\xa1avanje zdravstvenih problema (Last, 2001.)._NEWLINE_Epidemiologija se smatra temeljnim skupom metoda u svim istra\xc5\xbeivanjima javnog zdravstva, te ima veliku primjenu u klini\xc4\x8dkoj medicini kod utvr\xc4\x91ivanja \xc4\x8dimbenika rizika bolesti i odre\xc4\x91ivanja najboljeg zdravstvenog djelovanja u klini\xc4\x8dkoj praksi. Epidemiologija se kao znanost bavi \xc4\x8dimbenicima koji utje\xc4\x8du na zdravlje i bolest pojedinaca i dru\xc5\xa1tava, pa u tom smislu slu\xc5\xbei kao osnova i logi\xc4\x8dki temelj za intervencije u interesu javnog zdravstva i za preventivnu medicinu._NEWLINE_Epidemiolog se bavi pitanjima od onih prakti\xc4\x8dnih, kao \xc5\xa1to je istra\xc5\xbeivanje epidemija, utjecaj okoli\xc5\xa1a i promicanje zdravlja, do onih teoretskih, kao \xc5\xa1to je razrada statisti\xc4\x8dkih, matemati\xc4\x8dkih, filozofskih i biolo\xc5\xa1kih teorija. U tu svrhu epidemiolozi koriste niz studija, od promatranja do pokusa, da prepoznaju kako utjecaji okoli\xc5\xa1a kao \xc5\xa1to su prehrana, HIV, stres i kemikalije objektivno dovode do posljedica kao \xc5\xa1to su bolest, zdravlje i zdravstveni pokazatelji._NEWLINE_Epidemiolo\xc5\xa1ke se studije obi\xc4\x8dno dijele na opisne, analiti\xc4\x8dke (koje prou\xc4\x8davaju asocijacije, tj. uzro\xc4\x8dne odnose koji se obi\xc4\x8dno podrazumijevaju) i eksperimentalne (taj se izraz obi\xc4\x8dno odnosi na klini\xc4\x8dko ili dru\xc5\xa1tveno lije\xc4\x8denje i druge intervencije)._NEWLINE_Epidemiolozi rade u raznim okoli\xc5\xa1ima. Neki rade "na terenu", tj. u zajednici, obi\xc4\x8dno u ustanovi javnog zdravstva, kao glavni stru\xc4\x8dnjaci za istra\xc5\xbeivanje i borbu protiv epidemija.'